《闲庭 其二》
清代·永瑆

明霞散彩小楼西，碧柳初长紫燕啼。正是閒庭风景暮，游人归去草萋萋。

作者简介：（1752—1823）清宗室，高宗十一子。乾隆五十四年封成亲王。嘉庆四年，一度在军机处行走，总理户部三库，旋以与定制不合，罢。工书法，闻明董其昌以三指握笔悬腕作书，乃广其说，作《拨镫法》推论书旨。书迹合刻为《诒晋斋帖》。卒谥哲。有《诒晋斋集》。